CELEX: 22011X0819(01)
Language: ro
Date: 2011-08-18 00:00:00
Title: Memorandum de înțelegere între Comisia Europeană și Organizația Mondială pentru Sănătatea Animalelor privind relațiile lor generale

19.8.2011   
            
            
               RO
            
            
               Jurnalul Oficial al Uniunii Europene
            
            
               C 241/1
            
         Memorandum de înțelegere între Comisia Europeană și Organizația Mondială pentru Sănătatea Animalelor privind relațiile lor generale
   2011/C 241/01
   COMISIA EUROPEANĂ, denumită în continuare „Comisia” și
   ORGANIZAȚIA MONDIALĂ PENTRU SĂNĂTATEA ANIMALELOR,
   denumită în continuare „OIE”,
   HOTĂRÂTE:
   
               —
            
            
               să dezvolte în continuare cooperarea instituită în mod oficial prin schimbul de scrisori între Comisie și OIE din anul 2004 și care s-a extins în ultimii ani,
            
         LUÂND ÎN CONSIDERARE că:
   
               —
            
            
               Comisiei i-a fost acordat statutul de observator în cadrul OIE;
            
         
               —
            
            
               un acord-cadru vizând adaptarea Acordului-standard privind contribuția și simplificarea negocierilor contractuale ale acordurilor individuale privind contribuția specifică a fost încheiat între Comisie și OIE în 2010;
            
         
               —
            
            
               Comisia și OIE intenționează să dezvolte în continuare cooperarea și recunosc, în special, necesitatea de a face schimb de informații prin intermediul unor proceduri mai formale, necesitate care a fost recunoscută într-un schimb de scrisori din 2010,
            
         CONVIN DUPĂ CUM URMEAZĂ:
   
               1.
            
            
               Comisia furnizează un „punct de contact” pentru toate chestiunile tehnice sau specializate referitoare la OIE. Punctul de contact trebuie să fie asigurat de către directorul responsabil de sănătatea și bunăstarea animalelor din cadrul Comisiei.
            
         
               2.
            
            
               
                           (a)
                        
                        
                           OIE acceptă să se adreseze Comisiei în ceea ce privește chestiunile tehnice sau specializate prin intermediul punctului de contact. OIE acceptă, în special, să trimită punctului de contact comunicări privind ordinea de zi sau rapoarte ale reuniunilor de experți de orice tip, chestionare, anunțuri de conferințe sau invitații la conferințe. În cazul chestiunilor sau comunicărilor tehnice sau specializate privind în mod direct alți membri ai personalului Comisiei, OIE acceptă să trimită o copie punctului de contact.
                        
                     
                           (b)
                        
                        
                           Comisia acceptă să se adreseze OIE prin intermediul directorului său general. Comisia acceptă să-i trimită directorului general al OIE comunicări privind anunțuri de conferințe tehnice sau specializate sau invitații la acestea din urmă. În cazul comunicărilor privind în mod direct alți membri ai personalului OIE, Comisia acceptă să trimită o copie directorului general al OIE. Comisia acceptă ca chestiunile tehnice sau specializate referitoare la regiunea Europa a OIE să fie urmărite prin intermediul biroului subregional al OIE din Bruxelles.
                        
                     
         
               3.
            
            
               
                           (a)
                        
                        
                           OIE acceptă ca punctul de contact sau un reprezentant al acestuia să participe la evenimentele menționate în continuare:
                           
                                       —
                                    
                                    
                                       la sesiunile, reuniunile și conferințele OIE;
                                    
                                 
                                       —
                                    
                                    
                                       la Comitetul consultativ al Fondului mondial pentru sănătatea și bunăstarea animalelor al OIE, sub rezerva îndeplinirii condițiilor financiare corespunzătoare, cu cel puțin doi delegați;
                                    
                                 
                                       —
                                    
                                    
                                       la Comitetul director global al Cadrului global pentru controlul progresiv al bolilor animale transfrontaliere (GF-TADs), cu cel puțin doi experți.
                                    
                                 
                     
                           (b)
                        
                        
                           Comisia acceptă ca directorul general al OIE sau un reprezentant al acestuia să participe la Grupul consultativ pentru lanțul alimentar, sănătatea animală și sănătatea plantelor, în special la Comitetul consultativ pentru sănătatea animală.
                        
                     
         
               4.
            
            
               
                           (a)
                        
                        
                           Comisia acceptă să promoveze participarea experților săi la conferințe și la reuniuni tehnice sau specializate ale OIE, inclusiv participarea lor în calitate de experți privați la grupuri ad hoc și la grupuri de lucru.
                        
                     
                           (b)
                        
                        
                           OIE acceptă să promoveze participarea experților săi la reuniuni, formări sau conferințe tehnice sau specializate organizate de Comisie.
                        
                     
         
      Adoptat în dublu exemplar la Bruxelles, 18 august 2011.
      
         
            Pentru Comisia Europeană
         
         John DALLI
         
            Membru al Comisiei
         
      
      
         
            Pentru Organizația Mondială pentru Sănătatea Animalelor
         
         Bernard VALLAT
         
            Director general